KOMISIJOS REGLAMENTAS (EB) Nr. 1324/2007
2007 m. lapkričio 12 d.
iš dalies keičiantis Reglamentą (EB) Nr. 2535/2001, nustatantį išsamias Tarybos reglamento (EB) Nr. 1255/1999 taikymo taisykles dėl pieno bei pieno produktų importo tvarkos ir tarifinių kvotų atidarymo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo (1), ypač į jo 26 straipsnio 3 dalį ir 29 straipsnio 1 dalį,
kadangi:
(1)
Remiantis Komisijos reglamento (EB) Nr. 2535/2001 (2) 14 straipsnio 1 dalimi, importo licencijų paraiškas kvotoms, tvarkomoms remiantis to reglamento 2 antraštinės dalies I skyriaus nuostatomis, galima pateikti tik per pirmąsias 10 kiekvieno šešių mėnesių laikotarpio dienų. Negalima importuoti paraiškų teikimo laikotarpiu ir kol Komisija pagal 2006 m. rugpjūčio 31 d. Komisijos reglamento (EB) Nr. 1301/2006, nustatančio žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (3), 7 straipsnio 2 dalies nuostatas nenustato kiekių, kuriems bus išduodamos licencijos. Kad importuoti būtų galima nuo kvotos laikotarpio pradžios, reikėtų numatyti importo licencijų paraiškų teikimo laikotarpius ir pritaikyti susijusias nuostatas, įskaitant pranešimo apie patvirtintus importuotojus nuostatas.
(2)
Todėl Reglamentas (EB) Nr. 2535/2001 turėtų būti atitinkamai iš dalies pakeistas.
(3)
Šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 2535/2001 iš dalies keičiamas taip:
1)
9 straipsnyje „birželio 1 d.“ pakeičiama „gegužės 1 d.“;
2)
10 straipsnio 1 dalis pakeičiama taip:
„1. Valstybės narės, remdamosi tolesne 3 dalimi, kasmet iki gegužės 20 d. atsiunčia Komisijai patvirtintų importuotojų sąrašus, o Komisija perduoda juos kitų valstybių narių kompetentingoms institucijoms.
Remiantis 11-14 straipsniais nuo birželio 1 d. teikti paraiškas importo licencijoms liepos 1 d.-birželio 30 d. laikotarpiui leidžiama tik sąraše nurodytiems importuotojams.“;
3)
14 straipsnio 1 dalis pakeičiama taip:
„1. Paraiškas licencijoms gauti galima pateikti tik:
a)
lapkričio 20-30 d. importui sausio 1 d.-birželio 30 d. laikotarpiu;
b)
birželio 1-10 d. importui liepos 1 d.-gruodžio 31 d. laikotarpiu“;
4)
16 straipsnio 3 dalis pakeičiama taip:
„3. Nukrypstant nuo Reglamento (EB) Nr. 1291/2000 23 straipsnio, importo licencijos galioja tik tai laikotarpio daliai, kuriai yra išduotos. Į importo licencijos 24 langelį įrašomas vienas iš XX priede nurodytų įrašų.“;
5)
Šio reglamento priedas įterpiamas kaip XX priedas.
2 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2007 m. lapkričio 12 d.